**ZAPISNIK 5. REDNE SEJE ŠSFF**

5. redna seja se je pričela v torek, 22. 4. 2022, ob 14:30 v prostoru R1B.

**Prisotni\_e svetniki\_ce:** Izidor Ramšak, Hana Kužnar, Luka Oprešnik, Živa Gornik (preko Zooma), Sara Svati Sharan, Larina Griessler, Larissa Muhič (namestnica Tjaše Šimunić), Klara Vrabl, Lara Oštrbenk, Brina Minca Herlec, Nika Černoga Mihelič (namestnica Nike Gradišek), Neža Vengust, Gregor Gartner, Nesa Vrečer.

**Drugi\_e prisotni\_e:** Marko Durdubakov (senator), Nejc Kralj (senator), Vida Jocif (senatorka) in Jonathan S. Rebetz (prodekan študent).

**Opravičeno odsotni\_e svetniki\_ce:** Taja Ivanc, Tjaša Šimunić, Hana Kerin, Gašper Stražišar, Lara Potočnik, Marja Zakelšek, Tamara Šterk, Nika Gradišek

**Dnevni red:**

1. Določitev dnevnega reda,
2. potrditve zapisnikov,
3. volitve in imenovanja,
4. poročilo predsednice ŠSFF,
5. poročilo prodekana študenta,
6. poročilo s Senata FF,
7. poročilo z Upravnega odbora FF,
8. poročila s komisij in odborov,
9. mnenja o pedagoški usposobljenosti visokošolskih učiteljev in sodelavcev,
10. finance,
11. razno.

**Ad 1.**

Določitev dnevnega reda.

Predsednica Brina Minca Herlec odpre 5. redno sejo ŠSFF in pozdravi prisotne. Pri dnevnem redu majhna sprememba: točka mnenja o pedagoški usposobljenosti visokošolskih učiteljev in sodelavcev bo na sporedu takoj za točko potrditev zapisnikov. Novi dnevni red:

1. Določitev dnevnega reda,
2. potrditve zapisnikov,
3. mnenja o pedagoški usposobljenosti visokošolskih učiteljev in sodelavcev,
4. volitve in imenovanja,
5. poročilo predsednice ŠSFF,
6. poročilo prodekana študenta,
7. poročilo s Senata FF,
8. poročilo z Upravnega odbora FF,
9. poročila s komisij in odborov,
10. finance,
11. razno.

**Sklep:** ŠSFF potrjuje dnevni red 5. redne seje ŠSFF.

**Glasovanje: Za:**  13 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo na mail prejeli Zapisnik 4. Redne seje ŠSFF in zapisnik 4. dopisne seje ŠSFF. Našlo se je nekaj manjših napak, zapisnika sta popravljena. Potrditev zapisnikov.

**Sklep**: ŠSFF potrjuje Zapisnik 4. redne seje ŠSFF in Zapisnik 4. dopisne seje ŠSFF.

**Glasovanje: Za:**  13 **Proti:** 0 **Vzdržani:** 0

**Ad 3.**

Mnenja o pedagoški usposobljenosti. Na tej točki se nam je pridružila Živa Gornik preko Zooma Na tej točki nas je zapustil Luka Oprešnik.

**Sklep:** ŠSFF podaja mnenje o pedagoškem delu Cvetke Sokolov, ki je v postopku za ponovno izvolitev v naziv lektorice za angleški jezik.

**Sklep:** ŠSFF podaja mnenje o pedagoškem delu Eve Kodrič Dačič, ki je v postopku za ponovno izvolitev v naziv docentke za bibliotekarstvo.

**Sklep:** ŠSFF podaja mnenje o pedagoškem delu Mateja Hriberška, ki je v postopku za prvo izvolitev v naziv izrednega profesorja za latinski in grški jezik.

**Sklep:** ŠSFF podaja mnenje o pedagoškem delu Roka Smrdelja, ki je v postopku za ponovno izvolitev v naziv asistenta za sociologijo kulture.

**Glasovanje: Za:** 13 **Proti:** 0 **Vzdržani:** 0

**Sklep:** ŠSFF ne more podati mnenja o pedagoškem delu Maje Kuhar, ki je v postopku za ponovno izvolitev v naziv asistentke za informacijsko znanost.

Jon prinese kofe za vse

**Glasovanje: Za:** 13 **Proti:** 0 **Vzdržani:** 0

**Ad 4.**

Volitve in imenovanja.

Točka ni bila izvedena, saj volitev in imenovanj ni bilo.

**Ad 5.**

Poročilo predsednice ŠSFF.

Potekala je seja ŠSUL, na kateri je bila glavna tema obvezna uvedba športne vzgoje za prve letnike na vseh študijskih programih. Brina Minca Herlec in Sara Svati Sharan sta bili proti, zamisel podpirajo predvsem na Fakulteti za šport in nekaterih drugih. Minca in Sara sta mnenja, da uvedba obvezne športne vzgoje ni potrebna, saj so vsebine že tako zapolnjene s strokovnimi predmeti, tako ali tako pa imamo tudi svojo enoto za šport, torej se s športom lahko ukvarja vsak, ki to želi. Naslednji ponedeljek imata sestanek z Gregorjem Hribarjem, profesorjem za šport na naši fakulteti, da povesta zakaj sta proti tej ideji. Nesa Vrečer je že bila na sestanku leta 2017 za identično zadevo in se bo poskusila spomniti, kaj so takrat govorili. Lara Oštrbenk: Ali Pedagoška enota podpira to zamisel? Verjetno se strinja ja, saj gre za širjene športa. Živa Gornik: naj se izpostavi, da je to za nekatere psihično zelo naporno, prisila ne bi bila dobra, morda se nekateri odločijo za fakse tudi na podlagi tega, da tam ni obveznega športa. Naj ostane izbirno, tudi ona (Živa) kot bivša športnica vidi v tem več minusov, nekaterim tudi sama športna obleka ni okej in jim ni prijetno. Verjetno bodo s tem dosegli obratni učinek, siljenje ni okej in ni smiselno, sploh ker imamo dobre možnosti za prostovoljno odločitev za to.

21. aprila je potekal sestanek vseh oddelčnih in fakultetnih komisij za kakovost, ki so se je udeležili z Vido Jocif in Jonathanom. Izpostavili so: študente se vključuje samo v pisanje študentskega dela, ne dovoli pa se jim vpogleda pri končnem poročilu oz. se jim ga pošlje samo v pregled. Študentje se pogosto niti ne zavedajo, da so v tej komisiji, in se jih nato po končanem študiju panično išče. Smiselno bi bilo sestaviti nek plan. Na njihove komentarje jim je g. Deželan (koordinator za ankete na UL in FDV) odgovoril: vseeno je, kaj pišete v študentska mnenja. To, kar pišete, ne predstavlja nobene kvalitete pri evalvacijskih poročilih, ker oni tega itak ne gledajo. So pa poudarili, da je pomembno, da se te stvari zapisujejo, a le za nas. Deželan bo uvajal škotski sistem, izobraževanje študentov za njihove funkcije, nekakšen profesionalni študent. Ni omenjal novih (finskih) anket (Nesa Vrečer je vprašala o tem). Jonathan: v evalvacijskih poročilih je nek kvadratek, kjer se zapišejo komentarji in pripombe študentov, Deželan pa je rekel, da na UL tega ne potrebujejo, saj tega sploh ne gledajo. To je bolj za nas, da vidimo, kaj smo sploh želeli v preteklih letih. Drugače pa so izpostavili, da je pomembno, da se v druge dele poročil vključi študente, so pa tam tako ali tako stvari, kjer težko kaj dodamo, ker nimamo dejansko uvida v stanje, npr. zaposlitve in ozadje na oddelku, a Jonathan vseeno tu vidi možnosti za izboljšave. Predstavnik na oddelku lahko zahteva, da je bolj vključen v študijski proces oz. delovanje oddelka. Sara Svati Sharan: težava prejšnje dekanje za kakovost, kako sploh vključiti študente v pisanje poročila. Vsako leto je bilo malo boljše, dolgo jih niso vključevali, zdaj imajo garant, da vsaj tisti kvadratek izpolnijo študentje, problematično pa je to, da je vse skupaj odrezano od ostale vsebine, torej se niti ne obravnava. Opozarjati je treba na to, da se študente čim več vključuje. Če nismo (predstavniki) vabljeni na oddelčne seje, naj urgiramo in sporočimo prodekanu študentu. Problem je tudi v tem, da se veliko ne dogaja na sejah, ampak v manjših komisijah. Kako potem postopati na oddelkih, kjer stvari niso povsem jasne? Na umetnostni zgodovini predstavnik študentov na seje sploh ni bil vabljen, tega sploh nimajo. Oddelčne seje so obvezno vsaj dve ali tri na leto. Po razširjenem sestanku dekanjinega kolegija oddelek tudi obvezno skliče sejo. Študent predstavnik mora vedeti vse, kar se dogaja na oddelku. Poziv tudi študentom, da se angažirajo. Oblikuje se tudi sklep, da ŠSFF pozove predstojnike vseh oddelkov, da na oddelčne seje vabijo študente predstavnike. Na tej točki se nam je pridružila Vida Jocif.

**Sklep:** ŠSFF pozove predstojnike vseh oddelkov, da na oddelčne seje vabijo študente predstavnike.

**Glasovanje: Za:**  13 **Proti:** 0 **Vzdržani:** 0

**Sklep:** ŠSFF se seznanja s poročilom predsednice ŠSFF.

**Glasovanje: Za:**  13 **Proti:** 0 **Vzdržani:** 0

**Ad 6.**

Poročilo prodekana študenta.

Dve glavni stvari: po prizadevanjih študentskega društva Sociopatija, ki je glasno izrazilo željo po avtonomnem študentskem prostoru in nakazalo tudi, da znajo mogoče zasesti fakulteto, jih je dekanja vse povabila na sestanek. Bili so konstruktivni. Sociopatija je želela K16, ki je edini prostor z dovoljenjem za gostinsko dejavnost in ga je zato velik dek kadra želel ohraniti kot gostinski lokal, tudi mnogi študentje. Sociopatija je v povezavi s 3 drugimi študentskimi društvi poslalo poziv na vodstvo, da bi K16 postal avtonomen študentski prostor, kjer bi lahko posedali, prebili čas med luknjami v urniku. Prostor, kjer ni potrebno za prisotnost trošiti denar. Ne samo za člane Sociopatije, ampak za vse študente. Vodstvo se je strinjalo s tem, da dobijo študentje prostor, a ne K16 iz že omenjenih razlogov. Potem so dobili prostor na Tobačni po Jonathanovem prizadevanju, ki je super prostor, a Sociopatiji to ni bilo dovolj, ker je vseeno dostop do prostora problem, saj je treba po ključ na recepcijo, pa tudi lokacija je izven večine študijskega procesa, saj ni na Aškerčevi. Niso bili zadovoljni z rešitvijo, zato so težili še naprej, kar je sicer prav, take rabimo. Po dodatnih pozivih so torej imeli sestanek in z Minco sta ugotovila, da bi bil prostor R1B lahko od jutra do večera odprt, iz formata predavalnice preurejen v bolj druženju primerno verzijo dnevne sobe, tudi tečaji in vaje komornih ansamblov bi se lahko preselili v čitalnico na Tobačno, tam je namreč prostora za vsaj 20 ljudi. So v postopku prestavitve opreme na Tobačno, glede miz in stolov še ne ve točno, bodo našli rešitev. Društvo je prijazno reklo, da lahko organizirajo opremljanje in pridobitev kavčev, par miz lahko ostane, če mora kdo kaj delati. Ugotavljajo, kakšen bi bil sistem. Do zdaj je bil skrbnik Nik Keber in si po ključ šel k njemu, zdaj pa bo prostor odprt in morajo ugotoviti, kako bodo pazili nanj. Omare bodo verjetno dali na ključavnico, ker so notri stvari od ŠSFF-ja. Dogajanje se je že začelo, še aktivneje bo po prvomajskih. So že bili na Tobačni, da pogledajo, kam bodo dali projektor, računalnik. Lahko bi prinesli rože, ampak če ja, potem raje po poletni vročini. O vsem bodo pravočasno obveščeni.

Druga stvar: kopirnica pod stopniščem je tik na tem, da bo šla pod vodo. Nihče več ne kopira, zato kopirnice ne bo več. Lastnik je rekel, da poslovno ni več smiselno in se poslavlja, a je imel idejo; bubble tea, spontana zamisel, v vodstvu so rekli, da morda raje ne, lahko pa kaj drugega. Ideja: bike shop, popravila koles, ali pa telefonije, računalnikov… Ali imamo še kakšno idejo? Naj mu napišemo, če se še česa domislimo.

Na tej točki nas je zapustila Lara Oštrbenk.

**Sklep:** ŠSFF se seznanja s poročilom prodekana študenta.

**Glasovanje: Za:**  12 **Proti:** 0 **Vzdržani:** 0

**Ad 7.**

Poročilo senata.

Poročilo je pripravil Marko Durdubakov.

Deseta redna seja Senta FF je potekala 20. 4. 2022. Najprej je dekanja poročala glede habilitacijskih sprememb po NAKVIS-u in glede sprememb meril za vpis. Na 7. 4. je potekalo rektorsko srečanje glede dodatnih prostorov strojne fakultete, o čemer so govorili že nekajkrat. Bil je tudi sestanek predstavnikov vseh fakultet na UL, organizirali se bodo razni dogodki in letos se slavi 50 let švedskega lektorata. Dekanja je omenila, da bo konec maja potekal dekanjin dan.

Glede kadrovskih zadev je Senat UL 29. 3. 2022 izvolil izredno profesorico dr. Anjo Podlesek v naziv redne profesorice za Psihološko metodologijo. Na Senatu smo potrjevali izvolitve visokošolskih delavcev v višje habilitacijske nazive in pa poročevalce za oceno strokovne usposobljenosti v postopku izvolitve. Vsi so bili uspešno izvoljeni.

Študijske zadeve za 1. in 2. stopnjo – potrdili smo obvezne spremembe sestavin na prvostopenjskih programih: Primerjalna književnost, Primerjalno slovansko jezikoslovje in Zgodovina. Šlo je za standardne spremembe – spremembe učnih načrtov, semestra izvajanja, uvedbo novih predmetov ipd. Seznanjeni smo bili tudi s spremembami neobveznih sestavin Primerjalne književnosti, Slovenistike, Dvopredmetnega španskega jezika in Zgodovine.

Študijske zadeve za 3. stopnjo – izbira kandidata in kandidatke za fakultetno priznanje za najboljšo doktorsko dizertacijo na področju humanistike in družboslovja. Dodeljena sta bila Jakobu Lenardiču (jezikoslovje) in Daši Ličen (humanistike).

Seznanjeni smo bili s potrditvijo predloga za podelitev Toporišičevega priznanja - nagrajena je dr. Lidija Arizankovska iz Makedonije.

Kot naslednjo točko je bil rebalans financ, ki ga je odobril MIZŠ, namenjen za skrb za slovenščino, ki se bolj natančno obravnava na naslednji seji.

Poročila iz komisij: nič posebnega ali problematičnega.

Razno: nič posebnega. Ugotovili smo, da je bila to najkrajša seja do sedaj.

**Glasovanje: Za:**  12 **Proti:** 0 **Vzdržani:** 0

**Ad 8.**

Poročilo upravnega odbora FF. Poročila ni bilo, zato ta točka ni bila izvedena.

**Ad 9.**

Poročila s komisij in odborov FF.

Nesa Vrećer: KDMŠ: Nihče več ne hodi v živo, ker seje trajajo 15-20 min, samo kdor je ravno na faksu.

Sara Svati Sharan: Glede KDMŠ-ja je že Marko Durdubakov povedal, dodala bi samo eno stvar: prošnje študentov za pisanje zaključnih del v tujem jeziku, obravnavali so eno prošnjo. 11. 4. seja Statutarne komisije: dolga saga urejanja položaja dekanov, od tega, kako določiti prehodnost od začetka veljave ZVis-a, do posameznih sprememb, ali lahko ponovno kandidirajo ali ne. Še vedno ugotavljajo, kako zamejiti mandate. Ob spremembah niso določili prehodnega obdobja, to zdaj delajo za nazaj. Navzkrižje različnih interesov, zato glasovanje prestavljajo.

Vida Jocif, komisija za kakovost: nič bistvenega, 10. 5. bo razširjena seja za kakovost. Vabljeni, če smo v oddelčni komisiji. Predstavljeno bo poročilo za lansko leto. Vabilo še pride preko oddelčnih komisij.

**Sklep:** ŠSFF se seznanja s poročili s komisij in odborov FF.

**Glasovanje: Za:**  12 **Proti:** 0 **Vzdržani:** 0

**Ad 9.**

Finančno poročilo.

Larina Griessler: Včasih pride do zakasnitve izdaje naročilnic zaradi dopustov, to je proces, v katerega je vključenih več členov. Naj ne pozabimo na poročilo, na publikacije prilepimo listek Larina in pustimo v študentski pisarni ali pa prinesemo na sejo. Poročila je potrebno oddati do roka za naslednje razpisno obdobje. Lahko že prej, da imamo mir.

**Sklep:** ŠSFF se seznanja s poročilom finančne komisije.

**Glasovanje: Za:**  12 **Proti:** 0 **Vzdržani:** 0

**Ad 10.**

Razno.

Seja se je zaključila 29. 3. 2022 ob 15:40.

Gregor Gartner, tajnik ŠSFF

Brina Minca Herlec, predsednica ŠSFF